

|  |  |  |  |
| --- | --- | --- | --- |
| **Për :** | **Autoritetet Kontraktuese dhe Operatorët Ekonomik** | **Kopja:** | **Arkivi i KRPP- së** |
| **Nga:** | **Bordi i KRPP-së** |
| **Lënda:** | **Njoftim – rikujtim** |
| **Datë:** | **05.09.2018** |

Të nderuar,

Ne mbështetje te vendimit te KRPP-se, Nr: 48/2018 ( i nxjerre ne baze te vendimit te Qeverise se Kosovës Nr:18/140 date 05.04.2017) dhe ne mbështetje te ndryshim/plotësimit te RROUP te datës 03.09.2018, KRPP rikujton të gjitha Autoritetet Kontraktuese dhe Operatoret Ekonomik (ofertuesit) se nga data 03.09.2019 janë te obliguar te zbatojnë vendimin dhe ndryshim plotësimet e RRUOP si me poshtë;

* Te gjitha ***aktivitetet e prokurimeve me vlerë te madhe*** te cilat do te zhvillohen nga Autoritetet kontraktuese nga data 01.09.2018 (Njoftimet për Kontrate te cilat publikohen ne ose pas kësaj date) duke përfshirë **edhe dorëzimin e ofertave** do te jene krejtësisht elektronike (nuk do te ketë dorëzimi te ofertave fizike).
* Autoritetet Kontraktuese për te gjitha procedurat me vlerë te madhe duhet të cekin në Njoftimet për kontrate dhe FTD të Dosjes së Tenderit, neni 19.1.h, që tenderi të dorëzohet vetëm “**në mënyrë elektronike ”( ne asnjë mënyrë ne versionin tjetër)**. Përveç kësaj AK do t’i kushtoj vëmendje te shtuar njoftimit/informimit te OE edhe ne mënyra tjera, se OE duhet te dorëzojnë ofertën e tyre vetëm ne mënyrë elektronike sepse kjo **do te jete kusht i tenderit i cili duhet respektuar për te mundësuar pranimin e ofertës si te “përgjegjshme” administrativisht .**
* Autoritetet kontraktuese duhet te zbatojnë **pa përjashtim** te gjitha ndryshim /plotësimet e RROUP te fuqizuara nga data 03.09.2018. Me theks te veçantë;
1. Kërkesat e nenit 22, paragrafi “f” pika e katërt me te cilën kërkohet qe : Përpos Njoftimit për nënshkrim te kontratës, AK duhet që të publikoje kontratën e nënshkruar. Publikimi behët ne platformën e prokurimit elektronik, si dokument shtese nëpërmjet funksionit “*shtoni dokument te ri*”. Termi kontratë i referohet Kontratës, Kushteve të Përgjithshme të Kontratës, Kushteve të Veçanta të Kontratës, dhe Listës se Çmimeve.
2. Autoritetet kontraktuese duhet te zbatojnë menjëherë kërkesat e nenit 43 “njoftimi i tenderuesve/kandidateve” duke përgatitur dhe publikuar dokumentin “Njoftimin mbi vendimin e AK-se “ , formulari B-58 (sipas formatit te publikuar dhe aprovuar nga KRPP) me te gjitha “Letrat standarde” te nevojshme për procedure përkatëse.
3. Nenet e cekura me larte, ne asnjë mënyrë nuk e përjashton edhe zbatimin e ndryshim/plotësimet tjera te RRUOP te fuqizuara me date 03.09.2018.
4. KRPP, ne vazhdimësi do te monitoroj dhe përcjell zbatimin e te gjitha dispozitave te legjislacionit për prokurim publik ne fuqi.

Me qëllim të lehtësimit të hapave që do të ndiqen në zbatimin e këtyre vendimeve /rregullave, KRPP do te asistoj dhe përkrah Autoritetet Kontraktuese dhe Operatoret Ekonomik përmes **Tavolinës ndihmese** (<http://e-prokurimi.rks-gov.net>) dhe/ose departamenteve tjera në KRPP.